Ριντόλφο Γκιρλαντάιο

[link=[:en:File:Ridolfo del Ghirlandaio 009.jpg|thumb|Ριντόλφο Γκιρλαντάιο. Αυτοπροσωπογραφία. Πινακοθήκη Μποργκέζε, Ρώμη.]]
Ο **Ριντόλφο Γκιρλαντάιο** (ιταλ.: *Ridolfo Ghirlandaio* ή *Ghirlandajo*) (Φλωρεντία 14 Φεβρουαρίου 1483 – 6 Ιουνίου 1561) ήταν Ιταλός ζωγράφος της Ιταλικής Αναγέννησης, που εργάστηκε κυρίως στη Φλωρεντία. Ο Ριντόλφο Γκιρλαντάιο ήταν γιος του Αναγεννησιακού ζωγράφου Ντομένικο Γκιρλαντάιο.

## Βιογραφία
Γεννήθηκε στη Φλωρεντία. Όντας λιγότερο από έντεκα χρονών όταν πέθανε ο πατέρας του, ο Ριντόλφο είχε ανατραφεί από το θείο του Νταβίντε Γκιρλαντάιο, ζωγράφο με μέτρια ταλέντα. Ο Βαζάρι αναφέρει ότι ο Ριντόλφο εκπαιδεύτηκε από τον Φρα Μπαρτολομέο.

Τα έργα του μεταξύ των ημερομηνιών 1504 και 1508 δείχνουν σημαντική επιρροή από τον Φρα Μπαρτολομέο και τον Ραφαήλ, με τον οποίο ήταν φίλοι. Από τη Ρώμη το 1508, ο Ραφαήλ ζήτησε από τον Ριντόλφο να τον ακολουθήσει, αλλά ο Φλωρεντινός ζωγράφος έμεινε στην πατρίδα του. Στη Φλωρεντία, έγινε ένας από τους σπουδαιότερους ζωγράφους για τέμπλα, τοιχογραφίες και πορτρέτα.

Ήταν διαπρεπής για την εκτέλεση μεγάλων σκηνικών για διάφορες δημόσιες εκδηλώσεις, όπως το γάμο του Τζουλιάνο των Μεδίκων, καθώς και την είσοδο του Λέοντα Ι΄ στην Φλωρεντία το 1515. Στην ακμή του ήταν ειλικρινής και ευσυνείδητος ως καλλιτέχνης, αλλά από περίπου 1527 άρχισε να πέφτει, έχοντας ήδη αποκτήσει ένα όμορφο ακίνητο, περισσότερο από επαρκές για τη διατήρηση της ευημερίας στην μεγάλη οικογένεια του με δεκαπέντε παιδιά, και τα έργα του έγιναν συγκριτικά τεχνοτροπικά και επαναλαμβανόμενα. Οι γιοι του ήταν έμποροι στη Γαλλία και τη Φερράρα. Ο ίδιος πήρε μέρος σε εμπορικές υποθέσεις, και άρχισε να δ;iνει κάποια προσοχή στα ψηφιδωτά, αλλά φαίνεται ότι, μετά την ολοκλήρωση ενός ψηφιδωτού, τον *Ευαγγελισμό* πάνω από την πόρτα στη Βασιλική της Ευαγγελίστριας, η υπομονή τον εγκατέλειψε για τη συνέχιση αυτών των κοπιαστικών εργασιών. Σε προχωρημένη ηλικία ο Ριντόλφο ήταν σε μεγάλο βαθμό παραπληγικός από ουρική αρθρίτιδα. Φαίνεται ότι ήταν ένας ευγενικός, χαλαρός χαρακτήρας, πολύ σεβάσμιος από τους φίλους και τους προστάτες του.

## Έργα
Μεταξύ των αριστουργημάτων του, κυρίως ελαιογραφίες, είναι: *ο Χριστός στο δρόμο του Γολγοθά*, τώρα στο Παλάτσο Αντιννόρι. Ένας *Ευαγγελισμός* στο Αβαείο του Μοντολιβάτο κοντά στη Φλωρεντία, με το στυλ του Λεονάρντο. Το 1504, ολοκλήρωσε τη *Στέψη της Θεοτόκου*.  Ζωγράφισε μια *Γέννηση,* και μια πρεντέλα στο Loggia del Bigallo, Φλωρεντία, πέντε πίνακες που απεικονίζουν τη Γέννηση και άλλα θέματα. Το 1514, στην οροφή του παρεκκλησίου του Αγίου Βερνάρδου στο *Palazzo Pubblico*, Φλωρεντία, μια τοιχογραφία της *Αγίας Τριάδας*, με κεφαλές των Δώδεκα Αποστόλων και άλλα στοιχεία, καθώς και τον *Ευαγγελισμό*. Επίσης, η *Κοίμηση της* Θεοτόκου, η οποία παραχωρεί τη ζώνη της στο Άγιο Θωμά, στη πατάρι της χορωδίας στον καθεδρικό ναό του Πράτο.

Την ίδια εποχή, μια εικόνα που δείχνει την υψηλότερη ικανότητα του, γεμάτη με έκφραση, έντονη ζωή, και τη σταθερά επιτυχημένη εικονογραφική μέθοδο, Ο *Άγιος Ζηνόβιος Αναζωογονεί Παιδί,* και *Ανακομιδή* *των λειψάνων του Αγίου Ζηνοβίου*. Το 1521, η *Πιετά,* στον Άγιο Αυγουστίνο, Κόλλε ντι Βαλ ντ'Έλσα, σε φυσικό μέγεθος. Προς το 1526, η *Κοίμηση της Θεοτόκου*, που περιέχει το πορτραίτο του ζωγράφου. Ένα εξαιρετικό πορτρέτο του Μεγάλου Δούκα Κόσιμο των Μεδίκων νεαρού. Το 1543, μια σειρά από τοιχογραφίες στο μοναστήρι της Σάντα Μαρία ντέλι Άντζελι. Στην Εθνική Πινακοθήκη, Λονδίνο, βρίσκεται *Η πομπή προς τον* Γολγοθά. Του *Πορτρέτο ενός άνδρα με ένα ροζ* είναι στη Δημόσια Πινακοθήκη Ντούνεντιν. Ένας μεγάλος αριθμός των πινάκων βωμών εκτελέστηκαν από τον Γκιρλαντάιο, με τη βοήθεια του αγαπημένου μαθητή του, Μικέλε Τοσίνι (ο οποίος λόγω του μέντορά του απέκτησε το όνομα *Michele di Ridolfo*). Άλλοι από τους μαθητές του ήταν ο Μαριάνο Γκραζιντέι από την Πέσια, ο Κάρλο Πορτέλλι από το Λόρο, και ο Μπάτσιο Γκόττι που μετακόμισε στη Γαλλία.


Αρχείο:Ridolfo del Ghirlandaio - Adoration of the Shepherds (detail) - WGA08920.jpg|Προσκύνηση των Βοσκών (λεπτομέρεια), 1510
Αρχείο:Madonna col bambino, sant'anna e santi, michele tosini e ridolfo del ghirlandaio, prato, chiesa di santo spirito.jpg|Παναγία και Βρέφος
Αρχείο:Ridolfo del ghirlandaio, annunciazione, 1515 ca, da pieve di s. pietro a pitiana (reggello) 05.JPG|Λεπτομέρεια από νωπογραφία


Αρχείο:Ridolfo Ghirlandaio Columbus.jpg|Πορτραίτο του Κολόμβου
Αρχείο:Ridolfo del Ghirlandaio - Portrait of a Woman - WGA08926.jpg
Αρχείο:Ridolfo del Ghirlandaio 003.jpg
Αρχείο:Ridolfo del Ghirlandaio 005.jpg
Αρχείο:Ridolfo del Ghirlandaio - Portrait of a Woman, called "The Nun" - WGA08928.jpg
Αρχείο:Ridolfo del Ghirlandaio - Portrait of an Old Man - WGA08924.jpg
Αρχείο:Ridolfo del Ghirlandaio 006.jpg
Αρχείο:Ridolfo del Ghirlandaio 004.jpg


## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφία

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης